6.7.2023

**KUOPIOLAISET NAISET NÄKYVIIN - SUOMALAINEN NAISLIITTO RY:N KESÄPÄIVÄT KUOPIOSSA 24.-25.7.2023.**

Suomalainen Naisliitto ry:n perinteiset kesäpäivät järjestetään tänä vuonna aatteellisen esikuvamme Minna Canthin innoittamana Kuopiossa. Tuomme esiin kuopiolaisten naisten aktiivista ja merkittävää panosta Naisliiton toimintaan ajalta, jolloin Kuopiossa oli Suomalaisen Naisliiton jäsenyhdistys. Samoin järjestämme Naisten Ääni -elämäkertanäyttelyn kuopiolaisista naisista.

***Yleisötilaisuus Kuopion pääkirjastolla 24.7.2023 klo 17.30 – 19.00*** *(Liite 1: Kutsu yleisötilaisuuteen)*

Kutsumme Kuopion naiset yleisötilaisuuteen, jossa esittelemme Suomalaisen Naisliiton Kuopion osaston vaiheita sekä nykyistä Suomalaisen Naisliiton toimintaa. Esittelemme myös Suomalaisen Naisliiton Naisten Ääni -elämäkertahankkeen.

***Kuopiolaisten naisten ääniä – Naisten Ääni -näyttely Kanttilassa 24.7.2023 alkaen (****Liite 2: Näyttelykutsu)*

Suomalainen Naisliitto on Minna Canthin talo ry:n jäsen, ja siksi olemme saaneet mahdollisuuden järjestää Naisten Ääni -näyttelyn Kanttilan tiloihin 24.7.2023 alkaen. Näyttelyssä on esillä yhdeksän kuopiolaisen naisen elämäkerrat.

***Lisätietoja Suomalainen Naisliitto ry:n toiminnasta***

Suomalainen Naisliitto ry on vuonna 1907 perustettu naisasiajärjestö, joka edistää elämänkaarensa eri vaiheissa elävien naisten asemaa ja tasa-arvoa. Suomalaisella Naisliitolla on jäsenyhdistys kuudella eri paikkakunnalla. Seitsemäs yhdistyksemme oli Kuopion yhdistys, joka toimi aktiivisesti vuoteen 1982 saakka. Harras toiveemme on, että saisimme Kuopioon jälleen jäsenyhdistyksen – silloin Otavassamme olisi taas seitsemän tähteä!

Lue lisää kotisivuiltamme [www.suomalainennaisliitto.fi](http://www.suomalainennaisliitto.fi) .Puheenjohtajamme on Eva Tervonen, [eva.tervonen@suomalainennaisliitto.fi](mailto:eva.tervonen@suomalainennaisliitto.fi) p. 040-530 8397

***Lisätietoja Naisten Ääni -elämäkertahankkeesta***

Suomalainen Naisliitto ry:n vuonna 2015 aloittaman Naisten Ääni -hankkeen tavoitteena on luoda laaja elämäkerta-aineisto naisista, joiden toiminnalla on ollut merkitystä itsenäisessä Suomessa yhteiskunnallisina toimijoina. Hankkeen avulla juhlistettiin Suomalaisen Naisliiton 110-vuotista olemassaoloa, ja se oli samalla kunnianosoitus 100-vuotiaalle itsenäiselle Suomelle. Tällä hetkellä Naisten Ääni -hankkeen puitteissa on kerätty jo yli 1000 naisten elämäkertaa.

Lue lisää hankkeen kotisivuilta [www.naistenaani.fi](http://www.naistenaani.fi) .Naisten Ääni -hankkeesta antavat lisätietoja Raili Ilola, [raili.ilola1@luukku.com](mailto:raili.ilola1@luukku.com) , p- 040-843 7121, sekä Kirsti Ojala, [kirstiliisaojala@gmail.com](mailto:kirstiliisaojala@gmail.com) , p. 040-593 3233

Ystävällisin terveisin

Marianna Rossi

Suomalainen Naisliitto ry:n tiedottaja